Document ID: /roh_data/filtered/fineweb-2-filterrobots_roh.jsonl.gz/20333

Tests da segirtad han scuvert enfin uss 136 puncts che pudessan esser flaivels ord vista tecnica tar il certificat da Covid. Era sche quai tuna suenter bler, saja quai da valitar sco «normal», hai num davart dal center naziunal per la segirezza da cyber.
Puncts debels èn en il rom normal
Perquai ch'i ha ina massa codes da programar e l’infrastructura è fitg gronda pon ins giuditgar ils puncts debels sco normal. E per part hajan ins gia analisà ils problems ed eliminà quels. Auters sbagls na vuls ins anc betg communitgar fin ch'ins ha analisà els, quai per motivs da segirtad. Testadas èn vegnids per exempel tut las parts per dar ora ils certificats. Ma era il servetsch per la controlla da certificats scrudads e las funcziuns enturn l'applicaziun.
Ils tests da sgirezza enturn il certificat da Covid han cumanzà han cumenzà en la fasa da pilot dals certificats e vegnan er uss anc fatgs da persunas dal fatg sco er da persunas interessadas.